cyanic-selkie/wikianc huggingface dataset:
রাও ফরমান আলি
সামরিক জীবন
১৯৪২ সালে ব্রিটিশ ভারতীয় সেনাবাহিনীতে একজন ইমার্জেন্সী কমিশন্ড অফিসার হিসেবে নিয়োগ পান রাও ফরমান, তিনি গোলন্দাজ রেজিমেন্টে ২য় লেফটেন্যান্ট হন, দ্বিতীয় বিশ্বযুদ্ধ শেষ হলে তার কমিশন্ড পদ স্থায়ী করা হয়। ১৯৪৭ সালে পাকিস্তান রাষ্ট্রের জন্মের সময় তার পদবী ছিলো ক্যাপ্টেন। কর্মজীবনে তিনি বিভিন্ন ফিল্ড রেজিমেন্টে বদলী সহ ৭৮ ফিল্ড রেজিমেন্ট আর্টলারির কমান্ডিং কর্মকর্তা ছিলেন ১৯৬০-এর শুরুর দিকে লেঃ কর্নেল পদবীতে। তিনি পূর্ণ কর্নেল হন ১৯৬৬ সালে এবং তিনি পূর্ব পাকিস্তানের ১৪তম ডিভিশনের কর্নেল স্টাফ ছিলেন দুই বছর, ১৯৬৮ সালে তাকে ব্রিগেডিয়ার পদে পদোন্নতি দিয়ে পশ্চিম পাকিস্তানে একটি গোলন্দাজ ব্রিগেডের অধিনায়ক করা হয়, যদিও ১৯৬৯ সালে তিনি আবার পূর্ব পাকিস্তানে বদলী হন ইস্টার্ন কমান্ডে একজন স্টাফ অফিসার হিসেবে, এবং ১৯৭০ সালে তিনি মেজর-জেনারেল হন আর ১৯৭১ সালে তিনি পূর্ব পাকিস্তানের গভর্নরের অধীনে অসামরিক দায়িত্বে ছিলেন, এই দায়িত্ব তিনি ১৯৭০ সালেই পেয়েছিলেন রাষ্ট্রপতি ইয়াহিয়া খান দ্বারা।
ডিজিটাল বিপণন
অনলাইন ডিজিটাল বিপণন কী?
এটি বিপণনের অন্যতম লাভজনক এবং সফল উপায় । যেমন: প্রতিযোগিতামূলক সুবিধা, বিশাল ব্যয় হ্রাস, সর্বোত্তম নিয়ন্ত্রণ, স্মার্ট যোগাযোগ, গ্রাহক পরিষেবা উন্নত করা, সম্ভাবনা বৃদ্ধি ইত্যাদি।
অফলাইন ডিজিটাল বিপণন কী?
অফলাইন ভিত্তিক ডিজিটাল বিপণন - আপনি এর আগে অফলাইন ডিজিটাল বিপণনের মুখোমুখি হয়েছিলেন এবং বুঝতে পারেন নি যে এটিই ছিল। রেডিও এবং টিভি বিপণনগুলিকে অফলাইন ডিজিটাল বিপণন হিসাবে শ্রেণীবদ্ধ করা হয়েছে কারণ এগুলি  বৈদ্যুতিক ডিভাইসের সাথে জড়িত, কিন্তু ইন্টারনেটের সাথে সংযোগের প্রয়োজন নেই।
তারপরে অফলাইন বিপণন বাড়ানো আছে; আপনি যদি কোনও রেস্তোরাঁয় থাকেন এবং ইলেকট্রনিক ট্যাবলেট ব্যবহার করে আপনার খাবারের অর্ডার দেন তবে আপনি অফলাইন বিপণনে অচেনা নন।  এটি একটি ডিজিটাল ডিভাইসের সাথে বর্ধিত অফলাইন বিপণনের অভিজ্ঞতা।  বৈদ্যুতিক বিলবোর্ডগুলি বর্ধিত অফলাইন ডিজিটাল বিপণনের একটি দুর্দান্ত উদাহরণ।
শেষ অবধি, সেখানে ফোন বিপণন অন্যথায় কোল্ড কলিং নামে পরিচিত। অনেক লোক মনে  করেছিল যে কোল্ড কলিং হারিয়ে গেছে, যেহেতু লোকেরা এখন তাদের কল স্ক্রিনে দেখতে পায়। যাইহোক, কোল্ড কলিং এবং টেলি মার্কেটারেরা এখনও আশ্চর্যজনকভাবে বিদ্যমান, এমনকি বিক্রয়ও আনে।
ডিজিটাল বিপণনের সুবিধা
সাশ্রয়ী মূল্যে সকল আকারের ব্যবসাকে অত্যন্ত বড় বাজারে প্রবেশ করার সুযোগ দেয়। অনলাইনে সম্ভাব্য গ্রাহকদের যে গ্রুপগুলু পাওয়া যায় সেগুলি  স্থানীয়ভাবে পাওয়া গ্রুপগুলু  থেকে অত্যন্ত বড়।  এটি ব্যবহার করে আপনি অভাবনীয় দর্শকদের কাছে পৌঁছাতে পারেন যা সাশ্রয়ি এবং পরিমাপযোগ্য। এর প্রধান সুবিধাটি হ'ল লক্ষ্যযুক্ত শ্রোতারা খুব কার্যকর এবং দ্রুতগতিতে পৌঁছতে পারে। এটি ব্র্যান্ডের আনুগত্য এবং বিক্রয়ও বাড়ায়।
যেমন:
অ্যাবডাক্টিভ লজিক প্রোগ্রামিং
অকাট্য যৌক্তিক প্রোগ্রামিং (Abductive logic programming - ALP) হলো উঁচুস্তরের জ্ঞান উপস্থাপন ফ্রেমওয়ার্ক যা অকাট্য যুক্তির উপর ভিত্তি করে সমস্যার সমাধান করতে ব্যবহার করা হয়। এটি সাধারণ যুক্তিভিত্তিক প্রোগ্রামিংকে কিছু বিধেয়কে অকাট্য হিসেবে ঘোষণা করে অসম্পূর্ণভাবে সংজ্ঞায়িত করার মাধ্যমে বর্ধিত করে। সমস্যা সমাধানকরণে এসব অকাট্য বিধেয় হতে প্রাপ্ত অনুকল্পগুলোকে সমাধান বিবেচনা করা হয়। এসব সমস্যা হতে পারে এমন কোন পর্যবেক্ষণ, যার ব্যাখ্যা প্রয়োজন (যেমনটা ক্লাসিকাল অ্যাবডাকশন এ) অথবা কোন লক্ষ্যে পৌঁছানোর প্রয়োজন (যেমনটা সাধারণ যুক্তিভিত্তিক প্রোগ্রামিং এ)। এটি সনাক্তকরণ, পরিকল্পনাকরণ, প্রাকৃতিক ভাষা প্রক্রিয়াকরণ এবং যান্ত্রিক জ্ঞানার্জনের সমস্যা সমাধানে ব্যবহার করা যেতে পারে। এটি ইতিমধ্যেই অকাট্য যুক্তিবিদ্যার রূপ হিসেবে negation as failure সনাক্তকরণে ব্যবহৃত হয়েছে।
ব্যাকরণ
অকাট্য যুক্তিভিত্তিক প্রোগ্রামিংয়ের তিনটি উপাদান রয়েছে, যেখানে: সাধারণত যৌক্তিক প্রোগ্রাম P তে অকাট্য বিধেয়সমূহকে নির্দেশ করে এমন কোন শীর্ষকবিশিষ্ট বাক্যাংশ থাকে না (সাধারণতা হারানো ব্যতিরেকেই এই সীমাবদ্ধতা প্রদান করা যেতে পারে)। বাস্তবে অনেক সময়, IC তে অবস্থিত integrity constraintsগুলো প্রায় অস্বীকার আকারে সীমাবদ্ধ থাকে অর্থাৎ নিম্নোক্ত আকারে বাক্যাংশগুলো থাকে: মিথ্যা:- A1,...,An, not B1, ..., not Bm.
এসব সীমাবদ্ধতা বলতে বুঝায় যে সকল A1,...,An একই সঙ্গে সত্য হতে পারে না এবং একই সময়ে সকল B1,...,Bm মিথ্যা হতে পারে না।
অনানুষ্ঠানিক ব্যাখ্যা এবং সমস্যা সমাধানকরণ
P এর বক্তব্য সমূহ ভেদনযোগ্য বিধেয়সমূহের একটি সেট সংজ্ঞায়িত করে এবং এর দ্বারা তারা সমস্যা ক্ষেত্রের মডেল প্রদান করে। IC এর অখণ্ড সীমাবদ্ধতাসমূহ সমস্যা ক্ষেত্রে সাধারণ ধর্মসমূহ সুনির্দিষ্ট করে।
একটি সমস্যা, G, যা একটি পর্যবেক্ষণ যার ব্যাখ্যা প্রয়োজন কিংবা একটি প্রত্যাশিত লক্ষ্যকে প্রকাশ করে, ধনাত্মক এবং ঋণাত্মক ফলাফল গুলোর সংযোগ দ্বারা উপস্থাপিত হয়। এসব সমস্যা এর এবডাক্টিভ ব্যাখ্যার মাধ্যমে সমাধান করা হয়।
একটি সমস্যাG এর এবডাকটিভ ব্যাখ্যা হল ধনাত্মক এবং মাঝে মাঝে ঋণাত্মক অকাট্য বিধেয়সমূহের সেট ,যেন, যখন এগুলোকে যৌক্তিক প্রোগ্রাম তে যুক্ত করা হয়, G সমস্যা টি এবং অখণ্ড সীমাবদ্ধতা সমূহ IC উভয়েই তা সমর্থন করে। এভাবে অকাট্য বিধেয়সমূহের পূর্ণ কিংবা আংশিক সংজ্ঞা যোগের মাধ্যমে এবডাকটিভ ব্যাখ্যা যৌক্তিক প্রোগ্রাম P কে বর্ধিত করা হয়। এভাবে, P এবং IC এর সমস্যা ক্ষেত্রের ব্যাখ্যা সমাধান প্রস্তুত করে এবডাকটিভ যুক্তির ব্যাখ্যা, যা প্রদত্ত সমস্যাকে বর্ধিত কিংবা সম্পূর্ণ বিবরণ প্রদান করে, নতুন তথ্য প্রদান করে যদিও তা সবসময় সমস্যার সমাধান দেয় না। একটি সমাধানের পরিবর্তে অন্য সমাধানকে নির্বাচনের জন্য মানদণ্ডসমূহ (প্রায়ই অখণ্ড সীমাবদ্ধতার দ্বারা প্রকাশ করা হয়) সমস্যাটির নির্দিষ্ট ব্যাখ্যা নির্বাচনে প্রয়োগ করা যেতে পারে।
ALP এর বিশ্লেষণ মূলত সাধারণ যুক্তিভিত্তিক প্রোগ্রামিং এর সঙ্গে একধরনের অখণ্ডতা যাচাইয়ের একীভূত রূপ যা প্রমাণ করে যে প্রাপ্ত ব্যাখ্যাটি গ্রহণযোগ্য।
নিম্নোক্ত উদাহরণদ্বয়, যা কঠোর ALP এর ব্যাকরণের বদলে সাধারণ ভাষায় লেখা হয়েছে, সমস্যা সমাধানের ক্ষেত্রে এর প্রয়োগ ব্যাখ্যা করবে।
উদাহরণ ১
abductive যুক্তিভিত্তিক প্রোগ্রাম, এবং P এ নিম্নোক্ত বক্তব্যসমূহ রয়েছে:
ঘাস ভেজা থাকে যদি বৃষ্টি হয়
ঘাস ভেজা থাকে যদি সিঞ্চক চালু থাকে
সূর্য কিরণ দিচ্ছিল
A তে অকাট্য বিধেয়সমূহ হল "বৃষ্টি হয়েছিল" এবং "সিঞ্চক চালু ছিল" এবং \mathit{IC} এ একমাত্র অখণ্ড সীমাবদ্ধতা হল:
মিথ্যা যদি বৃষ্টি হয়ে থাকে এবং সিঞ্চক চালু থাকে
"ঘাস ভেজা রয়েছে" এমন পর্যবেক্ষণের দুটি ব্যাখ্যা রয়েছে - "বৃষ্টি হয়েছিল" এবং "সিঞ্চক চালু ছিল", যার ফলশ্রুতিতে ঘটনাটি ঘটেছিল। তবে, শুধুমাত্র দ্বিতীয় ব্যাখ্যা, "সিঞ্চক চালু ছিল", অখণ্ড সীমাবদ্ধতাটিকে সিদ্ধ করে (কেননা, তখন বৃষ্টি হলে সূর্য কিরণ দেয়ার কথা নয়)।
উদাহরণ ২
নিম্নোক্ত এবডাকটিভ যুক্তিভিত্তিক প্রোগ্রাম টি বিবেচনা করা যাক: X একজন মার্কিন নাগরিক যদি X যুক্তরাষ্ট্রে জন্মগ্রহণ করেন
X মার্কিন নাগরিক যদি X যুক্তরাষ্ট্রের বাইরে জন্মগ্রহণ করেন এবং X যুক্তরাষ্ট্রে বসবাস করেন এবং X অনুমোদনপ্রাপ্ত
X একজন মার্কিন নাগরিক যদি X যুক্তরাষ্ট্রের বাইরে জন্মগ্রহণ করেন এবং X এর মাতা Y এবং Y একজন মার্কিন নাগরিক এবং X নিবন্ধিত
এখন নিম্নোক্ত বক্তব্য: John এর মাতা Mary
মনজিৎ কৌর
মনজিৎ কৌর (জন্ম ৪ঠা এপ্রিল ১৯৮২) হলেন পাঞ্জাবের একজন ভারতীয় স্প্রিন্ট অ্যাথলিট যিনি ৪০০ মিটার দৌড়ে বিশেষজ্ঞ। ৪০০ মিটারের রেকর্ডটি তিনি ধরে রেখেছেন ৫১.০৫ সেকেন্ড সময় করে। ২০০৪ সালের ১৬ই জুন চেন্নাইয়ে অনুষ্ঠিত ন্যাশনাল সার্কিট অ্যাথলেটিক মিটে এই রেকর্ডটি (জাতীয়) স্থাপিত হয়। তিনি ২০০১ সালের নভেম্বর থেকে করা কে এম বীণামলের করা আগের রেকর্ডটি ভেঙেছিলেন। এটি করার মাধ্যমে, তিনি ২০০৪ এথেন্স অলিম্পিকের জন্য যোগ্যতা অর্জন করেছিলেন। চিত্রা কে. সোমান, রাজবিন্দর কৌর এবং কে এম বীণামলের সাথে তাঁর দলটি ৪ x ৪০০ মিটার রিলেতে বর্তমান জাতীয় রেকর্ড ধারণ করে আছে।
অ্যাবডাক্টিভ লজিক প্রোগ্রামিং
উদাহরণ ২
Mary একজন মার্কিন নাগরিক
মনজিৎ কৌর
পাঞ্জাব পুলিশের একজন ডেপুটি সুপারিনটেনডেন্ট অফ পুলিশ (ডিএসপি), মনজিৎ ২০০৪ এথেন্স অলিম্পিকে ৪ x ৪০০ মিটার রিলেতে ভারতের হয়ে প্রতিদ্বন্দ্বিতা করেছিলেন। সেখানে তাঁর দল ৩:২৬.৮৯ সময় নিয়ে এই জাতীয় রেকর্ড তৈরি করেছিল। দলটি তাদের হিটে তৃতীয় স্থানে ছিল। পরবর্তী বেইজিং অলিম্পিকেও তিনি ৪ x ৪০০ মিটার রিলেতে ভারতের প্রতিনিধিত্ব করেন, সেখানে তাঁর দল সাথী গীতা, চিত্রা কে. সোমান এবং মনদীপ কৌর ৩:২৮.৮৩ সময় করেছিল এবং তাদের হিটে সপ্তম স্থান অধিকার করেছিল।
অ্যাবডাক্টিভ লজিক প্রোগ্রামিং
উদাহরণ ২
এর পাঁচটি বিধেয় - "যুক্তরাষ্ট্রে জন্মগ্রহণকারী", "যুক্তরাষ্ট্রের বাইরে জন্মগ্রহণকারী", "একজন যুক্তরাষ্ট্রে বসবাসকারী", "অনুমোদনপ্রাপ্ত" এবং "নিবন্ধিত" এবং অখণ্ড সীমাবদ্ধতা হল :
মনজিৎ কৌর
২০০৬ সালে দোহা এশিয়ান গেমসে, মনজিৎ ভারতের হয়ে ৪ x ৪০০ মিটার রিলেতে সোনা জেতার ক্ষেত্রে নেতৃত্ব দিয়েছিলেন। এর আগে একই ইভেন্টে, তিনি কাজাখস্তানের চূড়ান্ত বিজয়ী ওলগা তেরেশকোভাকে পিছনে ফেলে মহিলাদের ৪০০ মিটার দৌড়ে রৌপ্য পদকও জিতেছিলেন। ২০০৫ সালে, তিনি ভারতীয় অ্যাথলেটিক্সে অবদানের জন্য অর্জুন পুরস্কারে ভূষিত হন।
অ্যাবডাক্টিভ লজিক প্রোগ্রামিং
উদাহরণ ২
মিথ্যা যদি John যুক্তরাষ্ট্রের বাসিন্দা হোন
মনজিৎ কৌর
মনজিৎ কৌর ২০১০ কমনওয়েলথ গেমসে ৪x৪০০ মিটার রিলে ইভেন্টে মনদীপ কৌর, সিনি হোসে এবং অশ্বিনী আকুঞ্জির সাথে স্বর্ণপদক জিতেছিলেন।
অ্যাবডাক্টিভ লজিক প্রোগ্রামিং
উদাহরণ ২
এক্ষেত্রে "John একজন মার্কিন নাগরিক" বক্তব্যটির দুটি ব্যাখ্যা রয়েছে, যার একটি হল "John যুক্তরাষ্ট্রে জন্মগ্রহণ করেছেন", অন্যটি হল "John যুক্তরাষ্ট্রের বাইরে জন্মগ্রহণ করেছেন এবং John নিবন্ধিত". একজন বসবাস এবং অনুমোদনসূত্রে নাগরিক হওয়ার ব্যাখ্যাটি ব্যর্থ কেননা এটি অখণ্ড সীমাবদ্ধতাকে লঙ্ঘন করে।
আনুষ্ঠানিক রীতিতে লেখা আরো জটিল একটি উদাহরণ নিম্নরূপ:
উদাহরণ ৩
এই প্রোগ্রামটি ই.কোলাই ব্যাকটেরিয়া কর্তৃক ল্যাকটোজ বিপাক প্রক্রিয়ার একটি সরল মডেল বর্ণনা করেন। প্রোগ্রামটির প্রথম নিয়ম বর্ণনা করে যে, ই ইকোলাই সুগার ল্যাকটোজ খেতে পারবে, যদি এটি গ্যালাকটোসাইডেজ এবং পার্মিজ নামক দুটি এনজাইম তৈরি করে। অন্যান্য এনজাইম এর মতই, এসব এনজাইম জিনে প্রকাশিত কোড দ্বারা তৈরি হয় (দ্বিতীয় শর্ত)। পারমিজ এবং গ্যালাকটোসাইডেজ এনজাইমদ্বয় যথাক্রমে জিন সমূহের একটি গুচ্ছ, lac(X), এ অবস্থিত lac(y) এবং lac(z) নামক দুটি জিনে কোড করা রয়েছে (পঞ্চম এবং ষষ্ঠ শর্তে উল্লেখিত) – যাদেরকে অপেরন বলা হয়-যখন গ্লুকোজের পরিমাণ কম এবং ল্যাকটোজের পরিমাণ বেশি অথবা উভয়ই মধ্যবর্তী পর্যায়ে থাকে, তখন এটি কার্যকর হয় (চতুর্থ এবং পঞ্চম শর্ত)৷ A বিধেয়সমূহ সকল "পরিমাণকে" অন্তর্ভুক্ত করে। এর ফলে "যেকোনো সময় বিভিন্ন বস্তুর পরিমাণ এ মডেলটিতে অজানা "- প্রকাশিত হয়। এটি হলো অসম্পূর্ণ তথ্য - যা প্রতিটি সমস্যার ক্ষেত্রে নির্ণয় করতে হয়। অখণ্ড সীমাবদ্ধতা, IC, বিবৃতি প্রদান করে যে, যে কোন উপাদান (S) এর পরিমাণ শুধুমাত্র একটি মান গ্রহণ করতে পারে।
হল সমস্যার মূল লক্ষ্য। এটি একটি "পর্যবেক্ষণ যার ব্যাখ্যা প্রয়োজন" কিংবা "পরিকল্পনার সাহায্যে কোনো ঘটনার অবস্থা ব্যাখ্যা প্রয়োজন" উত্তোলন করে। এই লক্ষ্যের দুটি ব্যাখ্যা রয়েছে:
দুটির মধ্যে কোনটি গ্রহণযোগ্য সে সিদ্ধান্ত প্রদত্ত তথ্য যেমন, "যখন গ্লুকোজের পরিমাণ নিম্ন তখন জীবটি যে নির্দিষ্ট ব্যবহার প্রদর্শন করে" - এই মডেলে জীবটির তাপমাত্রা নিম্ন এমন তথ্য-এবং পরীক্ষণের মাধ্যমে প্রথম কিংবা দ্বিতীয় ব্যাখ্যার গ্রহণযোগ্যতা ইত্যাদির উপর নির্ভর করে।
যখন যেকোনো একটি ব্যাখ্যা নির্বাচন করা হয়, তখন এটি তত্ত্বটির অংশ হয়ে যায়, যা নতুন উপসংহারে পৌঁছাতে সক্ষম। এসব উপসংহারই সমস্যাটির সমাধান গঠন করে।
আনুষ্ঠানিক পরিভাষা
নিম্নোক্ত উপায়ে অ্যাবডাকটিভ যুক্তিভিত্তিক প্রোগ্রামিংয়ের কেন্দ্রীয় প্রকাশরীতি আনুষ্ঠানিকভাবে সংজ্ঞায়িত করা যায়।
একটি প্রোগ্রাম, দেয়া আছে, an abductive explanation for a problem একটি সমস্যা G এর ব্যাখ্যাসমূহের সেট \Delta এমনভাবে বিধেয়সমূহের সঙ্গে সম্পর্কযুক্ত যেন:
এই সংজ্ঞাটি যুক্তিভিত্তিক প্রোগ্রামিংয়ের প্রকাশরীতিসমূহকে মুক্ত রাখে, যার মাধ্যমে অপরিহার্যতার সম্পর্ক \models কে যথার্থভাবে সংজ্ঞায়িত করা যায়। যুক্তিভিত্তিক প্রোগ্রামিংয়ের বিভিন্ন প্রকাশরীতি একই প্রোগ্রামকে বিভিন্নভাবে প্রকাশ করে।
উপর্যুক্ত সংজ্ঞাটি, অখণ্ড সীমাবদ্ধতা \mathit{IC} এর ভূমিকার আনুষ্ঠানিকীকরণের উপর সম্ভাব্য সমাধান হিসেবে গুরুত্বারোপ করে। এতে একটি "অ্যাবডাকটিভ সমাধানের মাধ্যমে বর্ধিত যুক্তিভিত্তিক প্রোগ্রামের" প্রয়োজন পড়ে। কিছু ক্ষেত্রে তীব্র এবং দুর্বল সঙ্গতির প্রয়োজন পড়ে, যেমন স্বসঙ্গত, যা দ্বারা বোঝায় যে কমপক্ষে এমন একটি সমাধান রয়েছে যা অখণ্ড সীমাবদ্ধতাকেসিদ্ধ করে। বাস্তবিকপক্ষে, অনেক ক্ষেত্রেই অখণ্ডতা সীমাবদ্ধতার ভূমিকা আনুষ্ঠানিকীকরণের এই উপায়দ্বয় যৌক্তিক প্রোগ্রাম এবং তার এক্সটেনশনগুলিতে সর্বদা একটি অনন্য মডেল বজায় রাখে। ALP সিস্টেমের অনেকগুলি অখণ্ডতা সীমাবদ্ধতার অনিবার্যতার দৃষ্টিভঙ্গি ব্যবহার করে কারণ এটি কোনো সমস্যার লক্ষ্যমাত্রার সাথে একইভাবে সীমাবদ্ধতাগুলি বিবেচনা করায় বিভিন্ন সীমাবদ্ধতার সিদ্ধকরণের জন্য কোনও অতিরিক্ত বিশেষ পদ্ধতিগুলির প্রয়োজন ছাড়া সহজেই বাস্তবায়িত করা যায়। উল্লেখ্য যে, অনেক ব্যবহারিক ক্ষেত্রে ALP এর একটি অ্যাবডাকটিভ ব্যাখ্যার এই আনুষ্ঠানিক সংজ্ঞা তৃতীয় শর্তকে সিদ্ধ করে কিংবা এটি নির্দিষ্ট পরিস্থিতিতে সঙ্গতিপূর্ণ অখণ্ড সীমাবদ্ধতাসহ দ্বিতীয় শর্তে অন্তর্ভুক্ত হয়।
বাস্তবায়ন এবং ব্যবস্থা
এবডাকটিভ যুক্তিভিত্তিক প্রোগ্রামিং এর বেশিরভাগ প্রয়োগ যুক্তিভিত্তিক প্রোগ্রামিং এর SLD রেজ্যুলেশন-ভিত্তিক গাণিতিক মডেল কে বর্ধিত করে। এবডেকক্টিভ যুক্তিভিত্তিক প্রোগ্রামিংয়ের সঙ্গে উত্তর সেট প্রোগ্রামিং (ASP) এর সম্পর্কের সাহায্যেও এটি বাস্তবায়ন করা সম্ভব। ACLP, A-system, CIFF, SCIFF, ABDUAL এবং ProLogICA হল এর কিছু উদাহরণ।
শিমুল
বোম্বাক্স বা শিমুল (Silk cotton) মালভেসি পরিবারের একটি গণের নাম। এরা পশ্চিম আফ্রিকা, ভারত, দক্ষিণ-পূর্ব এশিয়া, এবং পূর্ব এশিয়া ও উত্তর অস্ট্রেলিয়া র উপউষ্ণমণ্ডলীয় অঞ্চলের স্থানীয় প্রজাতি । Ceiba গণের থেকে এদের পার্থক্য হচ্ছে সিবা গণে সাদাটে ফুল ফোটে।
শিমুল গাছ
মালয়, ইন্দোনেশিয়া, দক্ষিণ চীন, হংকং এবং তাইওয়ানে ব্যাপকভাবে এ গাছের চাষ হয়। চীনের ঐতিহাসিক দলিল-দস্তাবেজ থেকে জানা যায় যে, ন্যাম ইউয়েতের রাজা চিউ তো খ্রীষ্ট-পূর্ব ২য় শতকে হ্যান শাসনামলে সম্রাটকে প্রদান করেছিলেন। একে সংস্কৃত ভাষায় শাল্মলি-ও বলা হয়। এটি পাতাঝড়া বৃক্ষ জাতীয় উদ্ভিদ। গাছের উচ্চতা ১৫ থেকে ২০ মিটার। কাণ্ডের চারপাশে সুবিন্যস্ত থাকে শাখা-প্রশাখা, তবে সংখ্যা তুলনামূলকভাবে কম। বৃহদাকার শিমুল গাছে অধিমূল জন্মে। গাছের গায়ে কাঁটা থাকে যার গোড়ার অংশ বেশ পুরু। তবে বয়স্ক গাছে তেমন কাঁটা থাকে না। শীতের শেষে পাতা ঝরে যায়, ফাল্গুনে ফুল ফোটে। ফল মোচাকৃতি। চৈত্র বা বৈশাখ মাসে ফল ফেটে শিমুল তুলা বেরিয়ে আসে।
উপকারিতা
শিমুল গাছের ছাল ঘা সারাতে সহায়তা করে। রক্ত আমাশয়ে দুর করে। ছাল ফোড়ার উপর প্রলেপ দিলে উপকার হয়।
ব্যবহার
শিমুল তুলা খুব ভালো । এটার তৈরি বালিশ বা অন্য কোনো জিনিস খুব নরম ।
বহিঃসংযোগ
Hinda bombako Bombax ceiba Bombax ceiba Paineira-vermelha da Índia బూరుగ Gạo (cây) 木棉
ইনডিড
ইনডিড ২০০৪ সালের নভেম্বরে চাকরির তালিকার জন্য একটি আমেরিকান বিশ্বব্যাপী কর্মসংস্থান ওয়েবসাইট। এটি জাপানের রিক্রুট কোং লিমিটেডের অনুষঙ্গ এবং এটির সহকারী সদর দফতর অস্টিনে। টেক্সাস এবং স্ট্যামফোর্ড, কানেক্টিকটসহ বিশ্বের বিভিন্ন দেশে এর অফিস রয়েছে। এটি চাকরি সংশ্লিষ্ট একক সার্চ ইঞ্জিন হিসাবে একটি উন্মুক্ত অনুসন্ধানের উদাহরণও বটে। ইন্ডিড বর্তমানে ৬০ টিরও বেশি দেশে এবং ২৮ টি ভাষার সংস্করণ চালু রয়েছে। ২০১০ সালের অক্টোবরে, ইন্ডিড.কম আমেরিকা যুক্তরাষ্ট্রের সর্বাধিক ভিজিটর জব ওয়েবসাইট হিসেবে মনস্টার ডটকমকে অতিক্রম করেছে।
ইতিহাস
ইনডিড পল ফারস্টার এবং রনি কাহান ২০০৪ সালে অস্টিন, টেক্সাস এবং স্ট্যামফোর্ড, কানেক্টিকাটের উভয় জায়গায় সহ দফতর-প্রতিষ্ঠা করেছিলেন। স্ট্যামফোর্ড অফিসগুলিতে সংস্থার বিক্রয়, ক্লায়েন্ট সার্ভিস, ফিনান্স এবং মানবসম্পদ দল রয়েছে যখন পণ্য বিপনণ কর্মীরা অস্টিনে অবস্থান করেন।
২০০৫ সালে, ইনডিড তাদের " বেতন-প্রতি ক্লিকের কাজের বিজ্ঞাপন বিজ্ঞাপন নেটওয়ার্ক" এর বিটা সংস্করণ চালু করেছে। চাকরির পোস্টিং অনুসন্ধানের পাশাপাশি এটি কাজের শব্দগুলিকে সময়ের সাথে সাথে সংরক্ষণ করার অনুমতি দেয়, সম্ভবত চাকরির বাজারে প্রবণতার সূচক হিসাবে। সংস্থাটি ইউনিয়ন স্কয়ার ভেঞ্চারস, দ্য নিউ ইয়র্ক টাইমস এবং অ্যালেন অ্যান্ড কোম্পানির কাছ থেকে ৪০ মিলিয়ন ডলার বিনিয়োগের উদ্যোগ নিয়েছে।
ইনডিড যুক্তরাজ্যে অপ্রচলিত ইউকে অপারেশনস লিমিটেডের মাধ্যমে পরিচালনা করে যা ইনডিড অপারেশনস আয়ারল্যান্ড লিমিটেডের একটি সহায়ক সংস্থা, যার চূড়ান্ত হোল্ডিং সংস্থা রিক্রুট হোল্ডিং কো লিমিটেড ইউকেতে বছরের ৩১ শে ডিসেম্বর ২০১৯-এর টার্নওভার ছিল ৪১.২ মিলিয়ন ডলার।
১ জুলাই ২০১৬ এ, রিক্রুট হোল্ডিংস কোং, লিমিটেড ঘোষণা করেছে যে এটি সত্যিকারের প্রতিযোগী সিম্প্লি হায়ার্ডের সম্পত্তি অর্জন করেছে, যা প্রকৃতপক্ষে প্রকাশকের অংশীদার হয়ে উঠবে।
৩০ শে মে, ২০১৮, ইনডিড ঘোষণা করেছে যে তারা যুক্তরাজ্যের আতিথেয়তা, অনুষ্ঠান এবং হালকা শিল্প খাতের জন্য অগ্রণী নিয়োগের প্ল্যাটফর্ম সাইফট অর্জনের জন্য একটি চুক্তি স্বাক্ষর করেছেন।
১২ জুলাই ২০১৯, সত্যই ঘোষণা করেছে যে এটি যুক্তরাজ্যে ভিত্তিক একটি স্বয়ংক্রিয় কাজের বিজ্ঞাপন প্রযুক্তি প্ল্যাটফর্ম ক্লিক আইকিউ অর্জনের জন্য একটি চুক্তি স্বাক্ষর করেছে।
ডিউরেক্স
ডিউরেক্স বা ডুরেক্স হল ব্রিটিশ কোম্পানি রেকিট বেনকিজারের মালিকানাধীন কনডম এবং ব্যক্তিগত পিচ্ছিলকারক পদার্থের একটি মার্কা বা ব্র্যান্ড। এটি লন্ডন রাবার কোম্পানি এবং ব্রিটিশ ল্যাটেক্স প্রোডাক্টস লিমিটেডের অধীনে প্রাথমিকভাবে লন্ডনে বিকশিত হয় ও ১৯৩২ এবং ১৯৯৪ সালের মধ্যে সেখানে উৎপাদিত হত।  লন্ডন রাবার কোম্পানি ১৯১৫ সালে গঠিত হয়, এবং ডিউরেক্স নামের মার্কাটি ("স্থায়িত্ব, নির্ভরযোগ্যতা, এবং শ্রেষ্ঠত্ব") ১৯২৯ সালে চালু করা হয়। ১৯৩২ সালে একজন রাবার প্রযুক্তির ছাত্র পোল্যান্ডের লুসিয়ান ল্যান্ডউয়ের সহযোগিতায় লন্ডন রাবার কোম্পানি নিজস্ব-ব্রান্ডের কনডম তৈরি করা শুরু করে।
ফণী-মনসা (দ্ব্যর্থতা নিরসন)
থাম্ব|একটি ফণী-মনসা ( দ্ব্যর্থতা নিরসন ) গাছ ফণী-মনসা বলতে বোঝানো হতে পারে -
কড়া (গহনা)
কড়া বা কঢ়া হল একটি পুরু ধাতব বলয়ের ন্যায় গোলাকৃতি অলঙ্কার বা কাঁকন যা ভারতে সাধারণত পুরুষ ও মহিলারা তাদের হাতে বা কব্জিতে পড়ে থাকেন । এটি একটি ধর্মীয় কাঁকন যা শিখ এবং কিছু হিন্দু সম্প্রদায়ের মানুষ পরিধান করে থাকেন। এটি একটি পবিত্রতার প্রতীক। বেশিরভাগ কড়াগুলিকেই লোহা দিয়ে তৈরি করা হয়। কড়ার মধ্যে বিভিন্ন নকশা শৈলী থাকে এবং এটি সাধারণত ধর্মীয় ব্যক্তিত্বকে সম্মান জানাতে ব্যবহার করা হয়। খালসায় দীক্ষিত শিখ সম্প্রদায়ের মানুষরা কড়া পরিধান করেন। এটি শিখ সম্প্রদায়ের পাঁচটি ককার বা পাঁচটি 'ক' এর মধ্যে একটি - বিশ্বাসের এক বাহ্যিক প্রতীক - যা একজন শিখকে তার ধর্মীয় আদেশের জন্য নিবেদিত হিসাবে চিহ্নিত করে থাকে। ১৬৯৯ খ্রীষ্টাব্দে বৈশাখী অমৃত সংস্কারে দশম শিখ গুরু গোবিন্দ সিং দ্বারা কড়া পরিধানের রীতিটি প্রতিষ্ঠিত হয়েছিল। গুরু গোবিন্দ সিংহ এই সম্পর্কে ব্যাখ্যা করে বলেছিলেন:
"তিনি আমাকে ব্যতীত অন্য কাউকেই চিনতে পারেন না, এমনকি দানশীলতা, করুণাময় কর্ম সম্পাদন, তপস্যা এবং তীর্থস্থানে সংযমকেও তিনি চিনতে অপারগ; প্রভুর সেই পবিত্র আলো তার হৃদয়কে আলোকিত করে, তারপর তাকেই বিশুদ্ধ খালসা হিসাবে বিবেচনা করেন।"
এছাড়াও, ইসলাম ধর্মাবলম্বী শিয়া সম্প্রদায় তাদের চতুর্থ ইমাম, ইমাম জয়েন উল আবিদীন, যিনি কারবালার দুঃখজনক ঘটনার পরে নিজের পরিবারের সাথে বন্দী হয়েছিলেন, তাঁর স্মরণে কড়া পরিধান করে থাকে। কড়া হল ঈশ্বরের সাথে অটুট সংযুক্তি এবং অঙ্গীকারের প্রতীক। এটি ঈশ্বরের সঙ্গে একটি পবিত্র বন্ধনের প্রতীক হিসেবে চিহ্নিত। শিখদের পবিত্র ধর্মগ্রন্থ গুরু গ্রন্থ সাহিব বলে "হে আমার প্রিয় বণিক বন্ধু, দশম মাসে, তোমাকে একজন মানুষে পরিণত করা হয়েছিল এবং তোমাকে তোমার ভাল কাজ করার জন্য বরাদ্দ সময়ও দেওয়া হয়েছিল ।"একইভাবে, ভগত কবীর শিখকে সর্বদা ঈশ্বরের সাথে নিজের চেতনাকে ধরে রাখার কথা স্মরণ করিয়ে দেন: "আপনার হাত ও পায়ের সাহায্যে আপনি আপনার সমস্ত কাজ করুন, কিন্তু আপনার চেতনাকেও পবিত্র প্রভুর সাথে থাকতে দিন ।" ভারতের উত্তর, উত্তর-পশ্চিম এবং পশ্চিমের রাজ্যের (যেমন গুজরাত, রাজস্থান এবং এমনকি মহারাষ্ট্র) অনেক পাঞ্জাবি এবং অন্যান্য অ-পাঞ্জাবি ভারতীয় হিন্দু পরিবারগুলিও কড়া পরিধান করে; অধিকন্তু, অ-শিখদের দ্বারাও কড়ার ব্যবহারকে উৎসাহিত করা হয়, কারণ এটি "ঈশ্বরের সম্পূর্ণতা "রই প্রতিনিধিত্ব করে থাকে এবং এটিকে পবিত্র হিসেবে মেনে চলা হয়।
জিরাকপুর
জিরাকপুর (Zirakpur) ভারতের পাঞ্জাব রাজ্যের পাতিয়ালা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে জিরাকপুর এর জনসংখ্যা হল ২৫,০০৬ জন। এর মধ্যে পুরুষ ৫৭% এবং নারী ৪৩%।
জিরাকপুর শহরের সাক্ষরতার হার ৬৩%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে জিরাকপুর এর সাক্ষরতার হার বেশি।
জিরাকপুর এর জনসংখ্যার ১৫% হল ৬ বছর বা তার কম বয়সী।
চান্দিনা
চান্দিনা বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি চান্দিনা উপজেলার সদর। শহরটি চান্দিনা উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী চান্দিনা শহরের মোট জনসংখ্যা ৪৮,৪৭১ জন যার মধ্যে ২৩,৫১৮ জন পুরুষ এবং ২৪,৯৫৩ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৯,৬৪২টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৩.৬৮ মিটার।
প্রশাসন
১৯৯৭ সালে চান্দিনা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চান্দিনা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৯টি মহল্লায় বিভক্ত । ১৫.৮৭ বর্গ কি.মি. আয়তনের চান্দিনা শহরের ১৪.২০ বর্গ কি.মি. এলাকা চান্দিনা পৌরসভা দ্বারা পরিচালিত হয়।
শিক্ষা ব্যবস্থা
চান্দিনা শহরের স্বাক্ষরতার হার হলো শতকরা ৫৯.৩ ভাগ।
ফোবি ডটি
ফোবি ডটি (মৃত্যু ৯ জুন, ১৮৪৯) একজন মার্কিন পতিতা এবং ম্যাডাম ছিলেন। ১৮২১ সালে, তিনি নিউ ইয়র্ক সিটির ফাইভ পয়েন্টস পাড়ার একটি যৌনপল্লিতে তার কর্মজীবন শুরু করেন। পরের তিন বছরে, তিনি ব্যক্তিগত মূল্য $৬০০ -এ নিয়ে যান। পরের দশক বা তারও বেশি সময় ধরে, ডটি বাড়ী বাড়ী যান, অবশেষে চার্চ স্ট্রিটের একটি পতিতালয়ে বসতি স্থাপন করেন। সেখানে তার মূল্য ছিল $৮০০। ডটির একটি দত্তক কন্যা ছিল, সাল রাইট, যিনি নিজেও পতিতা হয়েছিলেন।
মুহাম্মদ দাউই
মুহাম্মদ দাউই (محمد الضاوي, Mohamed Dhaoui; জন্ম: ১৪ মে ২০০৩) হলেন একজন তিউনিসীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং তিউনিসিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
মুহাম্মদ দাউই ২০০৩ সালের ১৪ই মে তারিখে তিউনিসিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
দেবাশীষ মোহন্তি
দেবাশীষ সর্বেশ্বর মোহন্তি (ଦେବାଶିଷ ମହାନ୍ତି; জন্ম: ২০ জুলাই, ১৯৭৬) ওড়িশার ভুবনেশ্বর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কাল থেকে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে ওড়িশা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন দেবাশীষ মোহন্তি।
প্রথম-শ্রেণীর ক্রিকেট
১৯৯৬-৯৭ মৌসুম থেকে ২০১০ সাল পর্যন্ত দেবাশীষ মোহন্তি’র প্রথম-শ্রেণীর খেলোয়াড়ী জীবন চলমান ছিল। বেশ দূর্বল রাজ্য দল থেকে দেবাশীষ মোহন্তি’র উত্থান ঘটে ও জাতীয় দলে খেলার সুযোগ পান। নিজ মেধাগুণে ভারত দলে যুক্ত হন তিনি। ভারত এ-দলের পক্ষে খেলেন। লিকলিকে গড়নের অধিকারী দেবাশীষ মোহন্তি বলে পেস আনয়ণ করতে পারতেন।
দেবাশীষ মোহন্তি রঞ্জী ট্রফিতে ওড়িশা এবং দিলীপ ট্রফিতে পূর্ব অঞ্চলের পক্ষে খেলতেন। ২০০০-০১ মৌসুমে পূর্ব অঞ্চলের সদস্যরূপে প্রথম-শ্রেণীর খেলায় এক ইনিংসে ১০/৪৬ লাভের ন্যায় বিরল কৃতিত্বের অধিকারী হন। আগরতলায় অনুষ্ঠিত ঐ খেলায় প্রতিপক্ষীয় দল ছিল দক্ষিণ অঞ্চল। এটিই তার খেলোয়াড়ী জীবনের সেরা বোলিং পরিসংখ্যান ছিল।
মোহন্তি’র বোলিংশৈলী কোচ কে শ্রীকান্তকে উজ্জ্বীবিত করে ও তাকে জাতীয় দলে দ্রুত ঠাঁই দেয়া হয়। উপযুক্ত পরিবেশে তার মিডিয়াম পেস বোলিং বেশ কার্যকর ছিল। দল নির্বাচকমণ্ডলী তাকে সঠিক সময়ে ও সঠিক জায়গায় রাখতে পারেননি। ইংরেজ পরিবেশে তিনি নিশ্চিতরূপে প্রথম একাদশে খেলার উপযোগী ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও পঁয়তাল্লিশটি একদিনের আন্তর্জাতিকে অংশগ্রহণ করেছেন দেবাশীষ মোহন্তি। সবগুলো টেস্টই শ্রীলঙ্কার বিপক্ষে খেলেছিলেন তিনি। ৯ আগস্ট, ১৯৯৭ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ১৯ নভেম্বর, ১৯৯৭ তারিখে মোহালিতে একই দলের বিপক্ষে সর্বশেষ টেস্টে অংশ নেন তিনি।
টেস্টের তুলনায় সীমিত ওভারের ক্রিকেটে বেশ সফলতা পেয়েছেন। ৩০ গড়ে উইকেট পেয়েছেন ও প্রতি খেলা থেকে একের অধিক উইকেট পান। খেলোয়াড়ী জীবনের এক পর্যায়ে ভেঙ্কটেশ প্রসাদের সাথে নতুন বল নিয়ে দূর্দান্তভাবে জুটি গড়েন। ১৯৯৯ সালের ক্রিকেট বিশ্বকাপে অংশগ্রহণ করেন তিনি। তবে, ঐ বিশ্বকাপে তাকে শেষ মুহুর্তে দলে রাখা হয়। তবে, তাকে মূল তালিকায় রাখা হয়নি। ঐ প্রতিযোগিতায় ভারতের শীর্ষ উইকেট শিকারী জাভাগাল শ্রীনাথের তুলনায় চার খেলা কম খেলে দ্বিতীয় সর্বোচ্চ উইকেট শিকারীতে পরিণত হন।
ভারতীয় পরিবেশে তার বোলিংয়ের ধরন তেমন কার্যকর ছিল না। কেবলমাত্র কলকাতা ও মোহালিতে তিনি সফলকাম হয়েছিলেন। অস্ট্রেলিয়া সফরে তিনি কিছুটা নিয়মিতভাবে খেলার সুযোগ পান। তবে, অজিত আগরকরকে তার তুলনায় এগিয়ে রাখা হয়েছিল।
নিচেরসারিতে মারকূটে ব্যাটসম্যানের ভূমিকায় অবতীর্ণ হলেও ভারতীয় দলের সাফল্যে নিজেকে মেলে ধরতে পারেননি। কার্যকরী নিচেরসারির ব্যাটসম্যান হিসেবে দর্শকদের মন জয় করেন। সংক্ষিপ্ত সময়ের জন্যে ভারতীয় ক্রিকেটে ১১ নম্বরে ব্যাটিংয়ে নেমে তিনি ও ১০ নম্বর ব্যাটসম্যান রাহুল সাংভি বিশাল ছক্কা হাঁকিয়ে দর্শকদের বিনোদনের চেষ্টা চালান। তবে, এগুলো দলের পরাজয়কে রুখতে পারেনি।
১৭ ওডিআইয়ে অংশ নিয়ে ২০-এর অল্প বেশি গড়ে ২৯ উইকেট পান। এরফলে, আইসিসি ওডিআই বিশ্ব র‍্যাঙ্কিংয়ে শীর্ষ ২০-এ ঢুকেন। তবে, অজিত আগারকরের প্রত্যাবর্তনে তার খেলার সুযোগ কমে যেতে থাকেন। এরপর তিনি আর মাত্র সাত খেলায় অংশ নিতে পেরেছিলেন। ১৯৯০-এর দশকে টরন্টোয় অনুষ্ঠিত সাহারা কাপ সিরিজে পাকিস্তানের বিপক্ষে বিজয়ী ভারতীয় দলে হরবিন্দর সিংয়ের সাথে অন্যতম ভূমিকা রাখেন।
অবসর
২০০১ সালে ভারত দল থেকে তাকে বাদ দেয়া হয়। এরপর আর তাকে জাতীয় দলে খেলার জন্যে বিবেচনায় রাখা হয়নি। শচীন তেন্ডুলকর এক সাক্ষাৎকারে বলেন যে, ১৯৯৭ সালের সাহারা কাপ প্রতিযোগিতায় ৩ খেলায় সাঈদ আনোয়ারের উইকেট পেলে তিনি তাকে বলেছিলেন যে, মোহন্তিকে মোকাবেলা করা বেশ কঠিন। ২০০৬ সালে পেশাদারী খেলোয়াড় হিসেবে ওয়েলসের কলিন বে ক্রিকেট ক্লাবে খেলেন।
ভুবনেশ্বরভিত্তিক নালকো প্রতিষ্ঠানে কাজ করেন তিনি। ২০১১ সালে রঞ্জী ট্রফিতে ওড়িশ্যা দলের কোচ হিসেবে নিযুক্ত হন। মাইকেল বেভানের পরিবর্তে তিনি এ দায়িত্ব পান। তার পরিচালনায় পূর্ব অঞ্চল দিলীপ ট্রফির প্রথম শিরোপা বিজয়ে সমর্থ হয়। সাত বছর দায়িত্ব পালনের পর ২০১৭ সালে সাবেক ভারতীয় ক্রিকেটার শিব সুন্দর দাসকে তার স্থলাভিষিক্ত করা হয়।
সনি ইএসপিএন
সনি ইএসপিএন ছিল একটি খেলাধুলাভিত্তিক ভারতীয় টিভি চ্যানেল। চ্যানেলটি সনি পিকচার্স ইন্ডিয়া ও ইএসপিএনের যৌথ উদ্যোগে যাত্রা শুরু করে। চ্যানেলটি ২০২০ সালের ৩০ মার্চ বন্ধ হয়ে যায়।
ইতিহাস
২০১৫ সালের ৮ এপ্রিল সনি কিক্স নামে যাত্রা শুরু করে চ্যানেলটি। সনি সিক্সের পর সনি পিকচার্স নেটওয়ার্কসের দ্বিতীয় চ্যানেল এটি। চ্যানেলটি ২০১৬ সালের জানুয়ারি মাসের ১৭ তারিখে সনি ইএসপিএন নামে যাত্রা শুরু করে। তার আগের বছরের অক্টোবরে নাম পরিবর্তন বিষয়ক খবর সংবাদমাধ্যমে প্রকাশিত হয়।
অনুষ্ঠানমালা
চ্যানেলটি ফুটবল,ক্রিকেট, টেনিস, বাস্কেটবল,ব্যাডমিন্টন,হকি,গলফসহ বিভিন্ন রকমের খেলা প্রচার করে।
চ্যানেলটি ফিফা বিশ্বকাপ ২০১৮-এর ধারাভাষ্য বাংলা, ইংরেজি, হিন্দিসহ আরো কয়েকটি ভাষায় সম্প্রচার করেছিল। এছাড়া উয়েফা চ্যাম্পিয়নস লীগ, লা লীগা, এফএ কাপ সহ বিভিন্ন ধরনের ফুটবল টুর্নামেন্টের ম্যাচ সম্প্রচার করে চ্যানেলটি।
করাচি
করাচি (ڪراچي; ; ; ) পাকিস্তানের সিন্ধু প্রদেশের রাজধানী ও বৃহত্তম শহর। এটি পাকিস্তানের প্রাক্তন রাজধানী ছিল। এটি পাকিস্তানের সবচেয়ে জনবহুল শহর এবং বিশ্বের মধ্যে পঞ্চম জনবহুল শহর। বিটা-গ্লোবাল শহর হিসাবে চিহ্নিত এই শহরটি পাকিস্তানের অন্যতম প্রধান শিল্প ও বাণিজ্য কেন্দ্র। এটি হল দেশের সাংস্কৃতিক, অর্থনৈতিক, জনহিতকর, শিক্ষা এবং রাজনৈতিক কেন্দ্র এবং পাকিস্তানের সর্বাধিক বিশ্বজনীন শহর। আরব সাগরে অবস্থিত, করাচি পাকিস্তানের যোগাযোগের কেন্দ্র হিসাবে কাজ করে এবং জিন্নাহ আন্তর্জাতিক বিমানবন্দরসহ পাকিস্তানের দুটি বৃহত্তম সমুদ্রবন্দর (বন্দর করাচি এবং বন্দর বিন কাসিম) এখানে অবস্থিত।
১৯৬০ এবং ১৯৭০-এর দশকে উজ্জীবিত রাত্রিকালীন জীবনযাত্রার কর্মকাণ্ডের জন্য করাচি "বাতির শহর" নামে পরিচিতি পায়। ১৯৮০ এর দশকে সোভিয়েত-আফগান যুদ্ধের সময় এ বন্দরের মাধ্যমে অস্ত্রের চালান নিয়ে যাওয়ায় করাচি তীব্র নৃগোষ্ঠী, সাম্প্রদায়িক এবং রাজনৈতিক দ্বন্দ্বের শিকার হয়েছিল। শহরটি তার উচ্চ হারে সহিংস অপরাধের জন্য সুপরিচিত ছিল, অভিযানের ফলস্বরূপ, ২০১৪ সালের মাঝামাঝি সময়ে করাচি অপরাধের জন্য বিশ্বের ৬ষ্ঠ বিপজ্জনক শহর হিসাবে স্থান পেয়েছে এবং ২০১৯ সালের মাঝামাঝি পর্যন্ত তা ৭১তম স্থানে নেমেছে।
প্রথম ইতিহাস
মুলরি পাহাড়ের উপর করাচি বিশ্ববিদ্যালয় থেকে একটি দল মরহুম প্রত্নপ্রস্তরযুগীয় এবং মেসোলিথিক যুগের স্থানগুলি আবিষ্কার করে, যা গত ৫০ বছরে সিন্ধুতে সবচেয়ে গুরুত্বপূর্ণ প্রত্নতাত্ত্বিক আবিষ্কারগুলির একটি। করাচি অঞ্চলের প্রাচীনতম বাসিন্দারা শিকারী  বলে বিশ্বাস করা হয়, বেশ কয়েকটি স্থানে প্রাচীন সরঞ্জামগুলি আবিষ্কার করা হয়। গ্রীকদের দ্বারা বর্ণনা অনুযায়ী বারবারিকন নামক একটি সমুদ্র বন্দর করাচিতে অবস্থিত।
বিশ্বাস করা হয় যে করাচি অঞ্চলটি প্রাচীন গ্রীকদের কাছে পরিচিত ছিল। অঞ্চলটি ক্রোকোলার স্থান হতে পারে, যেখানে একসময় গ্রেট আলেকজান্ডার বেবিলোনিয়ার জন্য একটি বহর প্রস্তুত করতে শিবির স্থাপন করেন, পাশাপাশি মরন্টোবাড়াও সম্ভবত করাচির মনোরা পাড়া হতে পারে।
রাই রাজবংশ (৪৮৯-৬৩২ খ্রিস্টাব্দ)
এই সময়কালে দেবল বন্দর (বর্তমান করাচি বন্দর) ও মাকরান (উপকূলীয় বেলুচিস্তান) অঞ্চল বৌদ্ধধর্মাবলম্বী রাই সাম্রাজ্যের অধীনস্থ ছিল।
ব্রাহ্মণ রাজবংশ (৬৩২ – ৭২৪ খ্রিস্টাব্দ)
এই সময়কালে আওর-এর চাচ কর্তৃক প্রতিষ্ঠিত হিন্দু ব্রাহ্মণ রাজবংশ এই অঞ্চল শাসন করেন। সর্বশেষ শাসক ছিলেন রাজা দাহির।
মুহাম্মাদ বিন কাসিম
৭১১ খ্রিস্টাব্দে উমাইয়া সেনাপতি মুহাম্মদ বিন কাসিম সিন্ধু ও সিন্ধু উপত্যকা জয় করেন। মনে করা হয় যে করাচি অঞ্চলটি আরবদের কাছে দেবল নামে পরিচিত ছিল, সেখান থেকে মুহাম্মদ বিন কাসিম ৭১২ খ্রিস্টাব্দে দক্ষিণ এশিয়ায় তার বাহিনী পরিচালনা  করেন।
সিন্ধির মুঘল প্রশাসক মির্জা গাজী বেগের অধীনে উপকূলীয় সিন্ধু ও সিন্ধু ব-দ্বীপের উন্নয়নকে উৎসাহ দেওয়া হয়। তার শাসনের অধীনে, এই অঞ্চলের দুর্গগুলি সিন্ধুতে পর্তুগিজ আগ্রাসনের বিরুদ্ধে এক বিশাল দ্বার হিসাবে কাজ করেছিল। অটোম্যান অ্যাডমিরাল সায়দী আলী রেইস ১৫৫৪ সালে তার মীর'তুল মেমালিক গ্রন্থে দেবল এবং মানোরা দ্বীপের কথা উল্লেখ করেছিলেন।
ব্রিটিশ রাজ
১৮৩৯ সালের ৩ ফেব্রুয়ারি এইচএমএস ওয়েলেসলি গুলি চালিয়ে এবং মনোরার স্থানীয় কাঁচা দুর্গটি দ্রুত ধ্বংস করার পরে ব্রিটিশ ইস্ট ইন্ডিয়া সংস্থা করাচি দখল করে। শহরটি ১৮৪৩ সালে ব্রিটিশ ভারতে অধিভুক্ত করা হয়। পরে মিয়াণীর যুদ্ধে বিজয়ের পরে সিন্ধু অঞ্চলটি মেজর জেনারেল চার্লস জেমস নেপিয়ার দ্বারা দখল করা হয় এবং শহরটি সদ্য গঠিত সিন্ধ প্রদেশের রাজধানী হিসাবে ঘোষণা করা হয়।
শহরের কৌশলগত গুরুত্বের কথা স্বীকৃত করে, ১৮৫৪ সালে ব্রিটিশরা করাচি বন্দর প্রতিষ্ঠা করে। নবনির্মিত বন্দর ও রেল অবকাঠামো এবং সেইসাথে পাঞ্জাব এবং অভ্যন্তরীণ সিন্ধুতে নতুন সেচ জমির উৎপাদনশীল অঞ্চলগুলি  থেকে থেকে কৃষি রপ্তানি বৃদ্ধির কারণে করাচি দ্রুত ব্রিটিশ ভারতের পরিবহনের কেন্দ্রস্থল হয়ে ওঠে। ব্রিটিশরাও প্রথম অ্যাংলো-আফগান যুদ্ধে ব্রিটিশ যুদ্ধের প্রয়াসকে সহায়তা করার জন্য করাচি সেনানিবাসকে সামরিক গ্যারিসন হিসাবে উন্নিত  করে।
ভূগোল
করাচি আরব সাগরের প্রাকৃতিক হারবর বরাবর, দক্ষিণ পাকিস্তানের সিন্ধ প্রদেশের উপকূলরেখায় অবস্থিত। করাচি উপকূলীয় সমভূমিতে ছড়িয়ে ছিটিয়ে থাকা পাথুরে আচ্ছাদন, পাহাড় এবং উপকূলীয় জলাভূমি নিয়ে বিস্তৃত। উপকূলীয় ম্যানগ্রোভ বনগুলো করাচি হারবারের চারপাশে খাঁজকাটা জলে এবং আরও দক্ষিণ-পূর্ব দিকে বিস্তৃত সিন্ধু নদীর অববাহিকার দিকে বৃদ্ধি পেয়েছে। করাচি শহরের পশ্চিম দিকে কেপ মঞ্জি, যা স্থানীয়ভাবে রাস মুআরি নামে পরিচিত, যা এমন একটি অঞ্চল যা সমুদ্রিক ক্লিফ, সমুদ্র থেকে প্রাপ্ত বেলেপাথরের এবং অনুন্নত সৈকতের জন্য পরিচিত।
করাচি শহরের মধ্যে দুটি ছোট ছোট পাহাড়ের সারি রয়েছে: খাসা পাহাড় এবং মুলরি পাহাড়, যা উত্তর-পশ্চিমে অবস্থিত এবং উত্তর নাজিমাবাদ শহর এবং ওরাঙ্গি শহর দুটির দেওয়াল হিসেবে কাজ করে। করাচির পাহাড়গুলো অনুর্বর এবং বৃহত্তর কীর্তর রেঞ্জের একটি অংশ এবং এর সর্বোচ্চ উচ্চতা ৫২৮ মিটার (১,৭৩২ ফুট)।
পাহাড়ের মাঝে শুকনো নদীর বিছানা এবং পানির চ্যানেলগুলো বিস্তৃর্ণভাবে ছড়িয়ে প্রশস্ত উপকূলীয় সমভূমি সৃষ্টি করেছে। লিয়ারি তীরে কোলাচির বসতি স্থাপনসহ মালির নদী এবং লিয়ারি নদীর চারপাশে মানবসতি স্থাপনের স্থান হিসেবে বিকশিত হয়েছে। করাচির পশ্চিমে সিন্ধু নদীর প্লাবিত সমভূমি রয়েছে।
অর্থনীতি
করানী পাকিস্তানের অর্থনৈতিক ও বাণিজ্যিক রাজধানী। পাকিস্তানের স্বাধীনতার পর থেকে করাচি দেশটির অর্থনীতির কেন্দ্রবিন্দু এবং ১৯৮০ এবং ১৯৯০ এর দশকের শেষভাগে আর্থ-রাজনৈতিক অস্থিরতার কারণে অর্থনৈতিক স্থবিরতা সত্ত্বেও পাকিস্তানের বৃহত্তম নগরায়ন অর্থনীতি এর ছিল। এ শহরটি করাচি থেকে নিকটবর্তী হায়দরাবাদ এবং থাট্টা পর্যন্ত বিস্তৃত অর্থনৈতিক করিডোরের কেন্দ্র হিসেবে কাজ করে।
জনমিতি
করাচি পাকিস্তানের সর্বাধিক ভাষাগত, জাতিগত এবং ধর্মীয়ভাবে বৈচিত্র্যময় শহর। শহরটি পাকিস্তানের পাশাপাশি এশিয়ার অন্যান্য অঞ্চল থেকে আসা জাতি ও ভাষাগত অভিবাসীদের একটি মিলনস্থল। এ শহরে বসবাসকারী বাসিন্দাদের করাচিতি বিশেষন দ্বারা অবহিত করা হয়। ২০১৭ সালের আদমশুমারির তথ্য অনুসারে করাচির জনসংখ্যা ১৪,৯১০,৩৫২ জন, যা ১৯৯৯ সালের আদমশুমারির পর থেকে প্রতিবছর ২.৯৯% হারে বৃদ্ধি বেড়েছে, ১৯৯৯ সালে করাচির জনসংখ্যা ৯৩,০০০,০০০ জন ছিল।
এখানে মুসলিম ধর্মাবলম্বীদের সংখ্যা প্রায় ৯৮% । এদের অধিকাংশ ভারতবর্ষ বিভাজনের সময় ভারত থেকে আগত শরণার্থী। কিছু খ্রিস্টান বসবাস করেন তবে হিন্দু সম্প্রদায় এর মানুষ নেই বললেই চলে।
সিন্ধি ভাষা এখানকার স্থানীয় হলেও উর্দু ভাষা ই এখানে বহুল কথিত ভাষা।
পরিবহন
ভূমিপুত্র মুহাম্মদ আলী জিন্নাহর নামাঙ্কিত জিন্নাহ আন্তর্জাতিক বিমানবন্দর শহরের প্রধান ও একমাত্র বিমানবন্দর।
তিরুবান্মিয়ুর
তিরুবান্মিয়ুর দক্ষিণ ভারতের তামিলনাড়ু রাজ্যের চেন্নাই জেলার একটি বৃৃহত্তর আবাসিক অঞ্চল। পার্শ্ববর্তী তারামণিতে চেন্নাই শহরের প্রথম টেকনোলজি অফিস স্পেস তথা তথ্য প্রযুক্তি কেন্দ্র টাইডেল পার্ক তৈরি হওয়ার সাথে সাথে তিরুবান্মিয়ুরের অর্থনীতি এবং লোক বসতিতে বিপুল পরিবর্তন লক্ষ্য করা যায়।
টাইডেল পার্ককে কেন্দ্র করে তৈরি হওয়া তথ্যপ্রযুক্তি ব্যবসা কেন্দ্র, গবেষণা কেন্দ্র এবং একাধিক অফিসে যাতায়াতকারী চাকুরীজীবীরা তিরুবান্মিয়ুরকে নিজেদের স্থায়ী অথবা অস্থায়ী বাসস্থানের এলাকায় পরিণত করেছে। সঙ্গম তামিল সাহিত্যে উল্লিখিত শিবের নামে উৎসর্গীকৃত মরুন্দীশ্বর মন্দির এই লোকালয়েই অবস্থিত।
অবস্থান
তিরুবান্মিয়ুরের উত্তর দিকে বেসান্তনগর, পূর্ব দিকে বঙ্গোপসাগর, দক্ষিণ দিকে কোঠিবক্কম, দক্ষিণ-পশ্চিম দিকে পেরুঙ্গুড়ি, পশ্চিম দিকে তারামণি ও উত্তর-পশ্চিম দিকে আদিয়ার অবস্থিত৷
পরিবহন
চেন্নাই এমটিসির বাস পরিষেবার মাধ্যমে এই লোকালয় সহজে পরিবহনযোগ্য৷ এসইটিসি বাসগুলি পণ্ডিচেরি যায়৷ মহাবলীপুরম থেকে পুদুচেরি অবধি বিস্তৃত ইস্ট কোস্ট রোড তিরুবান্মিয়ুরের ওপর দিয়ে দীর্ঘায়িত৷
লোকালয়ে রয়েছে চেন্নাই এমআরটিএস-এর তিরুবান্মিয়ুর রেলওয়ে স্টেশন৷
সেখমাটিয়া ইউনিয়ন
সেখমাটিয়া বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।
প্রশাসনিক কাঠামো
সেখমাটিয়া ইউনিয়ন নাজিরপুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সেখমাটিয়া ইউনিয়নের মোট জনসংখ্যা ২৩,৩৭৯ জন। এর মধ্যে পুরুষ ১১,৫০২ জন এবং মহিলা ১১,৮৭৭ জন। মোট পরিবার ৫,১৮৫টি।
শিক্ষা
২০১১ সালের আদমশুমারি অনুযায়ী সেখমাটিয়া ইউনিয়নের সাক্ষরতার হার ৫৬.৮%।
ডালিয়া সেরা
ডালিয়া সেরা রাজস্থান এবং গুজরাটের মিষ্টান্ন খাবার। এটি ফাটানো গম দিয়ে প্রস্তুত করা হয়, এটি ডালিয়া নামেও পরিচিত।
উপকরণ
ফাটা গম (ডালিয়া), গুড় (গুড়), পরিষ্কার মাখন ( ঘি ), জল, দুধ, এলাচের গুঁড়ো (এলাইচি), ছোট ছোট নারকেল টুকরা লম্পির উপাদান ।
প্রস্তুতি
ডালিয়া খাঁটি ঘি তে ভাজা হয়ে থাকে, ধীরে ধীরে নাড়াচাড়া করা হয়, যতক্ষণ না এটি গোল্ডেন ব্রাউন হয়। এলাচি গুঁড়ো এবং চিনি জাতীয় জল এবং মশলা যোগ করা হয় এবং ঘি মিশ্রণ থেকে পৃথক না হওয়া পর্যন্ত মিশ্রণটি অল্প আঁচে স্টিভ করা হয়। ডিশ শীতল হওয়ার পরে দুধ যোগ করা হয়, এবং তারপরে থালাটি পুনরায় গরম করা হয়।
পুষ্টি
পরিবেশনের জন্য পুষ্টির মানগুলি হল: ক্যালোরি: ৩৮০, ফ্যাট: ১৫ জি, শর্করা: ৫৩ গ্ৰাম  প্রোটিন: ৬ গ্ৰাম
প্রকারভেদ
কখনও কখনও দুধের পরিবর্তে জল ব্যবহার করা হয় এবং কখনও কখনও বাদাম, কাজু, কিসমিস ইত্যাদি শুকনো ফল যুক্ত করা হয়।
আরো দেখুন
ডালিয়া থেকে তৈরি অন্যান্য কয়েকটি খাবার হ'ল উপমা, খির, খিচদি ইত্যাদি দক্ষিণ ভারতে চাল প্রতিস্থাপনের জন্য ডালিয়া ব্যবহার করা হয়।
ইডা ডরসি
ইডা মেরি ডরসি ( ১৮৬৬ – ১৮ জুন, ১৯১৮), ইডা বার্কস এবং ইডা পিলসবারি নামেও পরিচিত, একজন মার্কিন ম্যাডাম ছিলেন, যিনি মিনিয়াপোলিস, মিনেসোটাতে পরপর পাঁচটি পতিতালয় পরিচালনা করতেন। ২০১৩ সালে পেনি পিটারসেন মিনিয়াপোলিস ম্যাডামস: দ্য লস্ট হিস্টোরি অফ প্রস্টিটিউশন অন রিভারফ্রন্টে প্রকাশ করার পর ডরসির জীবন আলোচনায় আসে।
অ্যান্ডি ডুকাট
অ্যান্ড্রু ডুকাট (Andy Ducat; জন্ম: ১৬ ফেব্রুয়ারি, ১৮৮৬ - মৃত্যু: ২৩ জুলাই, ১৯৪২) লন্ডনের ব্রিক্সটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন অ্যান্ডি ডুকাট। ক্রিকেটের বাইরে ইংরেজ ফুটবল খেলায়ও সপ্রতিভ অংশগ্রহণ ছিল তার। এরফলে স্বল্পসংখ্যক খেলোয়াড়দের একজনরূপে উভয় ক্রীড়াতেই অংশগ্রহণের সুযোগ পেয়েছিলেন।
প্রথম-শ্রেণীর ক্রিকেট
১৯০৬ সালে ওভালের গ্রাউন্ড স্টাফ হিসেবে যোগ দেন। এরপর থেকেই কাউন্টি দলে টম হেওয়ার্ড, জ্যাক হবস ও আর্নেস্ট হেইসের সাথে তিনিও নিয়মিতভাবে খেলতে থাকেন। ৫ ফুট ১০ ইঞ্চি উচ্চতার অধিকারী অ্যান্ডি ডুকাট শক্তিধর ও আগ্রাসী ব্যাটসম্যানের মর্যাদা লাভ করতে থাকেন। সারে দলের পক্ষে ৫২টি সেঞ্চুরি করেন। তন্মধ্যে ১৯১৯ সালে অক্সফোর্ড বিশ্ববিদ্যালয়ের বিপক্ষে অপরাজিত ৩০৬* রান তুলেছিলেন।
১৯২০ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন।
আঘাতের কারণে অনেকগুলো খেলায় অংশগ্রহণ করা থেকে বিরত থাকেন। ১৯১২ সালে পা ভেঙ্গে গেলে খেলোয়াড়ী জীবন শেষ হয়ে যাবার উপক্রম হয়েছিল তার। ১৯২৪ সালে আবদ্ধ জালে ঘেরা পিচে অনুশীলনকালে বাহুতে আঘাতের ফলে পুরো মৌসুম খেলতে পারেননি। ১৯২৮ সালে চার সপ্তাহেরও কম সময়ে ৯৯৪ রান তুলেন। এ সময় তিনি চার খেলায় উপর্যুপরি সেঞ্চুরি করেছিলেন।
ফুটবলে অংশগ্রহণ
ফুটবল খেলায়ও সফলতা পেয়েছেন অ্যান্ডি ডুকাট। শুরুতে লীগবিহীন সাউথএন্ড ইউনাইটেড দলে যুক্ত ছিলেন। পরবর্তীতে ১৯০৫ সালে প্রথম বিভাগের দল ওলউইচ আর্সেনালে যোগ দেন।
১১ ফেব্রুয়ারি, ১৯০৫ তারিখে আর্সেনাল দলের পক্ষে অভিষেক ঘটে অ্যান্ডি ডুকাটের। সেন্টার ফরোয়ার্ড হিসেবে খেলে ব্ল্যাকবার্ন রোভার্সের বিপক্ষে ২-০ ব্যবধানে জয় পায় তার দল। ১৯০৬-০৭ মৌসুমে দলের বাইরে অবস্থান করেন। পরবর্তীতে রাইট হাফে অবস্থান পরিবর্তন করেন ও ১৯০৭-০৮ মৌসুম থেকে ১৯০৮-০৯ মৌসুম পর্যন্ত নিয়মিতভাবে খেলতে থাকেন। আর্সেনাল থাকাকালে তিনবার ইংল্যান্ড দলের পক্ষে খেলার সুযোগ পান। ১২ ফেব্রুয়ারি, ১৯১০ তারিখে আয়ারল্যান্ডের বিপক্ষে আন্তর্জাতিক ফুটবল খেলায় অংশ নেন। খেলায় ইংল্যান্ড ৬-১ ব্যবধানে জয় পেয়েছিল। দ্বিতীয় খেলায় ওয়েলসের বিপক্ষে একই বছরের ১৪ মার্চ তারিখে অংশ নেন। ডুকাটের একমাত্র গোলে তার দল ১-০ ব্যবধানে জয় পায়।
অবসর
সাথে সাথেই খেলাটি ডুকাটের সম্মানার্থে পরিত্যক্ত ঘোষণা করা হয়। এ সময় তার বয়স হয়েছিল ৫৬ বছর। একমাত্র ব্যক্তি হিসেবে তিনিই লর্ডসে খেলা চলাকালীন মৃত্যুমুখে পতিত হয়েছিলেন।
হাতিরপুল
হাতিরপুল বাংলাদেশের রাজধানী ঢাকার একটি ব্যস্ততম বাজার এলাকা। এখানে বিভিন্ন ধরনের পণ্য বেচাকেনা করা হয়। এখানকার কাঁচা সবজির বাজার অনেক স্বনামধন্য।
নামকরণ
হাতিরপুলের ইতিহাস অনেক প্রাচীন। ভাওয়ালের রাজারা তাঁদের পোষা হাতিদের এলিফ্যান্ট রোড ও হাতিরপুলের মধ্য দিয়ে পিলখানার হাতিশালায় নিয়ে যেতেন। রাজার হাতিদের যাতায়াতের পথে এখানে একটা পুল বা জলাশয় ছিল, যা থেকে এলাকার নাম হয়েছে হাতিরপুল।
বর্তমান অবস্থা
এলাকার নামকরণের উৎস হাতির পুলের অস্তিত্ব বর্তমানে নেই। এখানে একটি ব্যস্ত বাজার এলাকা গড়ে উঠেছে। কাঁটাবন থেকে কাওরান বাজার পর্যন্ত একটি রাস্তা দিয়ে হাতিরপুলকে সংযুক্ত করা হয়েছে।
কেনিয়্যানথ্রোপাস প্ল্যাটিওপ্স্
কেনিয়্যানথ্রোপাস প্ল্যাটিওপ্স্ হচ্ছে ৩৫ থেকে ৩২ লক্ষ বছরের পুরাতন একটি (প্লায়োসিন) হোমিনিন প্রজাতি। যার জীবাশ্ম ১৯৯৯ সালে মীভ লিকের নের্তৃত্বে কেনিয়ার তুর্কানা হ্রদের পশ্চিম পারে খুঁজে পাওয়া গিয়েছে।
কেও কেও একে অস্ট্রালোপিথেকাসের প্রজাতি অস্ট্রালোপিথেকাস প্লাটিওপস বলে সংজ্ঞায়িত করেছে কেওবা একে অস্ট্রালোপিথেকাস আফারেন্সিস প্রজাতি রই অংশ বলে উল্লেখ করেছে। তবে লিকি (২০০১) এই জীবাশ্মকে একটি নতুন হোমিনিন প্রজাতি এবং কেনিয়্যানথ্রোপাস গণ ও প্ল্যাটিওপ্স্ বলে প্রস্তাব করেন।
২০১৫ সালে লোমেকুইতে প্রত্নতাত্ত্বিক বিষয় আবিষ্কারের পর গবেষকরা বুঝতে পারেন কেনিয়্যানথ্রোপাস প্ল্যাটিওপ্স্ পাথর দিয়ে দ্রব্যাদি তৈরীতে সক্ষম ছিল। যা থেকে বুঝা যায়, এই প্রজাতি এযাবৎকালের হোমিনিন প্রজাতির মধ্যে সবচেয়ে পুরাতন প্রজাতি যারা পাথরের সামগ্রী ব্যবহার করতে পারত।
নামকরণ এবং বর্ণনা
কেনিয়্যানথ্রোপাস প্ল্যাটিওপ্স্ প্রজাতির “কেনিয়ান্থ্রোপস” গণ নামকরণ করা হয়েছে, কারণ জীবাশ্মটি কেনিয়াতে পাওয়া গিয়েছে। আর জীবাশ্মের খুলির মুখ চ্যাপ্টা হওয়ায় প্রজাতির নামকরণ “প্ল্যাটিওপস্” করা হয়েছে। এখানে প্ল্যাটাস শব্দটি এসেছে গ্রিক থেকে যার অর্থ "চ্যাপ্টা" এবং অপর গ্রিক শব্দ অপসিস অর্থ "দেখতে যেমন"। তাই প্রজাতির নামকরণের ভাষাগত প্রকৃত অর্থ দাঁড়ায় "কেনিয়ার চ্যাপ্টামুখো মানব"।
প্রাপ্ত জীবাশ্ম থেকে অনুমান করা হয়, অঃ আফারেন্সিস এর বিকাশকালে প্রজাতিতে এতদিন ধরে যা ভাবা হত; তার চেয়ে বেশি বৈচিত্র্য ছিল। সেই দুরবর্তী একই সময়ে হোমিনিনের ভিন্ন ভিন্ন প্রজাতির সদস্যরা বসবাস করত।
তারা কেমন পরিবেশে থাকত, এটা নিয়ে বিভিন্ন ধারণা প্রস্তাব করা হয়েছে। সেসময়কার পরিবেশ, সেসময়ে অন্যান্য প্রাণীদের চলাফেরা তার উপর ভিত্তি করে অনুমান করা হয়, এই প্রজাতি তৃনভুমি এবং জঙ্গল উভয় এলাকায় বাস করত। এই স্বভাব তার নিকটাত্মীয় অঃ আফারেন্সিস থেকে ভিন্ন। ল্যায়েটোলি, তানজানিয়া, এবং ইথিওপিয়ার হাদারে প্রাপ্ত জীবাশ্ম থেকে অনুমান করা হয়েছে, অঃ আফারেন্সিস গাছে গাছে চড়ে বেশিরভাগ সময় কাটাত।
২০১৫ সালের বাংলাদেশী চলচ্চিত্রের তালিকা
২০১৫ সালে বাংলাদেশে মুক্তিপ্রাপ্ত চলচ্চিত্রের তালিকা।
কুয়েতে নারী
thumb|কুয়েত নারী ফুটবল একাদশ মধ্যপ্রাচ্য অঞ্চলে কুয়েতে নারী স্বাধীনতা সব চেয়ে বেশি। ২০১৪ ও ২০১৫ সালে গ্লোবাল জেন্ডার গ্যাপের প্রতিবেদনে আরব দেশগুলোর মধ্যে কুয়েত প্রথম হয়েছিল। ২০১৩ সালে শতকরা ৫৩% মহিলাই শ্রমজীবী ছিলেন।  কুয়েতের কর্মক্ষেত্রে পুরুষের তুলনায় কুয়েতি নারীর সংখ্যা বেশি।
তেল আবিষ্কারের পর থেকে কুয়েতি নারীরা অনেক ধরনের পরিবর্তনের অভিজ্ঞতা অর্জন করছেন। তাদের দাপ্তরিক, রাজনৈতিক ও সামাজিক কর্মতৎপরতার এক দীর্ঘ ইতিহাস রয়েছে, যা ১৯৬০ এর দশকে শুরু হয়েছিল এবং এখনো চলছে। ১৯৫০ এর দশকে শিক্ষা এবং কর্মক্ষেত্রে তাদের অংশগ্রহণ বিস্ময়করভাবে বৃদ্ধি পায়।
প্রাক-তেল যুগে নারী
সপ্তদশ শতাব্দি থেকে ১৯৫০ এর দশকে তেল আবিষ্কার হওয়ার পূর্ব পর্যন্ত কুয়েতের অর্থনীতি সবচেয়ে বেশি নির্ভরশীল ছিল সামুদ্রিক বাণিজ্যের উপর।  পুরষরা যখন সমুদ্র যাত্রায় বেরুতো, কুয়েতি নারীরা তখন গৃহস্থালী ও পারিবারিক কর্মকাণ্ড এবং আর্থিক দিক নিয়ন্ত্রণ করত।  সেকালে সামর্থ্যবান পরিবারসমূহের বাড়িতে একটি আঙিনা এবং একটি হারেম থাকত, নারীদের অধিকাংশ সময় এই আঙিনা এবং হারেমেই কাটত। সেসব ঘরের কাঠামোতে উচু দরজা জানালা ছিল, যাতে নারীরা বাইরের সাধারণ পুরুষদের দৃষ্টির আড়ালে থাকে। জনসম্মূখে মহিলাদের উপস্থিতি ছিল সীমিত। যাই হোক, নিম্নবিত্ত পরিবারের মহিলারা অবশ্য কিছুটা বাইরে বেরুতেন, তারা সুক (বাজার) এ যেতেন দিনমজুর হিসাবে পানি তোলা, কাপড় ধোঁয়া ইত্যাদি কাজ করার জন্য।  কুয়েতি মেয়েরা ১৯১৬ সালে ধর্মগ্রন্থ শিখতে শুরু করে, যখন প্রথম কুরআন বিদ্যালয় প্রতিষ্ঠিত হয়েছিল। এরপর থেকে অনেক নারীই ধর্মীয় প্রশিক্ষক হিসাবে কাজ করতে শুরু করেন। ১৯২৬ সালে প্রথম বেসরকারী বিদ্যালয় প্রতিষ্ঠিত হয়, এটিতে লেখা, পড়া এবং নক্শি কাজ শেখানো হত।   গণ বিদ্যালয় ১৯৩৭ সালে শুরু হলেও সেখানে কিছু সময়ের জন্য কম সংখ্যক শিক্ষার্থী ভর্তি করা হতো, কিন্তু ১৯৪০ এর দশকে অনেক কুয়েতি মেয়ে প্রাথমিক বিদ্যালয়ে ভর্তি হয়। ১৯৫৬ সালে একদল নারী পড়াশুনার জন্য তাদের বিদেশে যাওয়ার অধিকার আদায়ের জন্য তাদের আবায়া  (এক ধরনের বিশেষ পোশাক, যা আরব মুসলিম নারীরা পরিধান করে।) পুড়িয়ে বিক্ষোভ করেছিল।
কর্মসংস্থান
২০১৩ সালে ৫৩% কুয়েতি নারী কর্মক্ষেত্রে অংশগ্রহণ করত।. কুয়েতের কর্মক্ষেত্রে নারীদের অংশগ্রহণ মেনা (মধ্যপ্রাচ্য ও উত্তর আফ্রিকা) গড়ের চেয়ে অনেক বেশি।
রাজনৈতিক অংশগ্রহণ
কুয়েতে ১৯৭১ সালে নারীদের ভোটাধিকারের প্রচারণা শুরু হয়, যখন নুরিয়া আল-সাদ্দানির নেতৃত্বাধীন একটা দল সংসদে নারীদের রাজনৈতিক অধিকার অনুমোদনের প্রস্তাবনা উত্থাপন করে। প্রস্তাবনাটি প্রত্যাখ্যাত হয়। নব্বইয়ের দশকের শুরুতে নারীরা তাদের ভোটাধিকারের জন্যে জোরালো প্রচারণা চালায়; তারা প্রধান নির্বাচনী কার্যালয়ের বাইরে বিক্ষোভ করে এবংনির্বাচনী ময়দানে নারীদের অংশগ্রহণের বিরোধিতা করার কারণে ২০০০ থেকে ২০০৫ এর মধ্যে অনেক নারী স্বরাষ্ট্রমন্ত্রীর বিরুদ্ধে আদালতে মামলা দায়ের করে।  ২০০৪ সালে নারীরা তাদের ভোটাধিকারের জন্য সংসদের ভিতরে বিক্ষোভ করে, এবং এর এক বছর পরে একই দাবিতে কুয়েতের ইতিহাসের অন্যতম বৃহত্তম বিক্ষোভ মিছিল অনুষ্ঠিত হয়।
১৯৯৯ সালে আমির শেখ জাবের আল-সাবাহ সংসদ ভেঙে দেওয়ার পর নারীদের ভোটাধিকার অনুমোদন করে অধ্যাদেশ জারি করেন, যদিও দুই মাস পর নতুন সংসদে মাত্র দুই ভোটের ব্যবধানে এই অধ্যাদেশটি বাতিল হয়ে যায়।  কুয়েতি নারীরা ২০০৫ সালের মে মাসে প্রথম ভোট দেওয়ার অধিকার পায়।  নারীরা ২০০৬ সালের জুনে প্রথম তাদের ভোটাধিকার প্রয়োগ করে, ঐ নির্বাচনে ২৮ জন নারী প্রার্থীও ছিলেন, যদিও তাদের কেউই বিজয়ী হতে পারেন নি।  কুয়েতি নারীরা এর চার বছর পর পুরোপুরি তাদের রাজনৈতিক অধিকার পায়, চারজন নারী সংসদ সদস্যও নির্বাচিত হন। নির্বাচিত নারীরা হলেন মাসুমা আল মুবারাক (প্রথম কুয়েতি নারী মন্ত্রী), আসিল আল আওদ্বি, রোলা দাশতি এবং সালওয়া আল জাসসার।
কারাবাখ
কারাবাখ (Ղարաբաղ Gharabagh; Qarabağ) বর্তমান পূর্ব আর্মেনিয়া এবং দক্ষিণ-পশ্চিম আজারবাইজানের একটি ভৌগোলিক অঞ্চল, যা লেসার ককেশাসের উচ্চভূমি থেকে কুরা ও আরাস নদীর মধ্যবর্তী নিম্নভূমি পর্যন্ত বিস্তৃত।
এটি প্রচলিতভাবে তিনটি অঞ্চলে বিভক্ত: হাইল্যান্ড কারাবাখ (ঐতিহাসিক আর্টসাখ, যা মূলত বর্তমান নাগর্নো-কারাবাখ গঠন করেছে), লোল্যান্ড কারাবাখ (কুরা ও আরাস নদীর মধ্যবর্তী ধাপ), এবং জাঞ্জেজুর পর্বতমালার পূর্ব ঢাল (মোটামুটি ভাবে সুনিক এবং কাশাতাঘ)।
আগ্রা জেলা
আগ্রা জেলা; (आगरा जिला) ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত।
বাংলাদেশ জাতীয়তাবাদী দলের মহাসচিব
বাংলাদেশ জাতীয়তাবাদী দল তথা বিএনপির মহাসচিব হলেন বাংলাদেশের এই রাজনৈতিক সংগঠনের নির্বাহী কর্মকর্তা।
আগ্রা জেলা
ভৌগোলিক অবস্থান
আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭।
বিভাগ
আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2]
জনসংখ্যার উপাত্ত
২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%।
ভাষাসমূহ
এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা।
ক্রিস্টিন এম. ডেভিস
'''ক্রিস্টিন এম. ডেভিস, পূর্বে ম্যানহাটন ম্যাডাম''' নামে পরিচিত, একজন প্রাক্তন ম্যাডাম, যিনি নিউ ইয়র্ক সিটিতে একটি উচ্চ পর্যায়ের পতিতাবৃত্তির রিং চালানোর জন্য পরিচিত ছিলেন, যেটি এলিয়ট স্পিটজার, অ্যালেক্স রদ্রিগেজ এবং ডেভিড বেকহ্যাম সহ বেশ কয়েকটি উচ্চ-প্রোফাইল গ্রাহককে তার পরিষেবাগুলির প্রস্তাব করেছে বলে দাবি করেছিল।
নিউ এলিফ্যান্ট রোড
নিউ এলিফ্যান্ট রোড (বা ল্যাবরেটরি রোড) বাংলাদেশের রাজধানী ঢাকার একটি বাণিজ্যিক কেন্দ্র। এটি শাহবাগের সাথে সাইন্স ল্যাবরেটরিকে সংযুক্ত করে। এলাকাটি কার্পেট, কম্পিউটার, কম্পিউটার সামগ্রী, জুতা, চীনামাটি দ্রব্য, শোপিস, ঘড়ি ও খাদ্যসামগ্রীর দোকানের জন্য বিখ্যাত।
শাখারীকাঠী ইউনিয়ন
শাখারীকাঠী বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।
প্রশাসনিক কাঠামো
শাখারীকাঠী ইউনিয়ন নাজিরপুর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শাখারীকাঠী ইউনিয়নের মোট জনসংখ্যা ১৭,৬৪৯ জন। এর মধ্যে পুরুষ ৮,৫১৫ জন এবং মহিলা ৯,১৩৪ জন। মোট পরিবার ৩,৯৬০টি।
শিক্ষা
২০১১ সালের আদমশুমারি অনুযায়ী শাখারীকাঠী ইউনিয়নের সাক্ষরতার হার ৫৭.৩%।
ব্যাটিং গড়
ব্যাটিং গড় ক্রিকেট, বেসবল ও সফটবলে ব্যবহৃত পরিসংখ্যানবিশেষ। ক্রিকেট খেলায় ব্যাটসম্যান ও বেসবল হিটারদের ক্রীড়াশৈলী প্রদর্শনের মানদণ্ডস্বরূপ এটি। বেসবল পরিসংখ্যানের উন্নয়নের ফলে ক্রিকেট খেলায় গড়ের ধারণা প্রভাবান্বিত হয়।
ক্রিকেট
ক্রিকেট খেলায় একজন খেলোয়াড়ের ব্যাটিং গড় তার সর্বমোট রানকে কতবার আউট হয়েছে তা দিয়ে ভাগ করে চিহ্নিত করা হয়। খেলোয়াড়ের সংগৃহীত রান সংখ্যা ও কীভাবে সে আউট হয়েছে তা প্রাথমিক মানদণ্ড হিসেবে গণ্য করা হয়। অনেকাংশেই সহ-খেলোয়াড়দের উপর নির্ভর করে। ব্যাটিং গড় একজন ব্যাটসম্যানের ব্যক্তিগত পর্যায়ে অন্যতম প্রধান মাপকাঠি। কোন ইনিংসে সকলেই আউট হলে গড় রান ইনিংস হিসেবে করা হয়। কোন কারণে ব্যাটসম্যান অপরাজিত থাকলে এ সংখ্যা অজানাসংখ্যক হিসেবে গণনা করা হয়। অষ্টাদশ শতক থেকে ব্যাটিং গড় একজন ক্রিকেটারের অবিচ্ছেদ্য অংশ হিসেবে বিবেচিত হয়ে আসছে।
অধিকাংশ খেলোয়াড়ের ক্ষেত্রে তার ব্যাটিং গড় ২০ থেকে ৪০-এর মধ্যে থাকে। উইকেট-কিপারদের ক্ষেত্রেও তা প্রায় একই থাকে। এরকিছু কম হলেও তিনি তা উইকেট-রক্ষণের কাজে অংশগ্রহণ করে পূর্ণাঙ্গতা আনয়ণ করেন। একবিংশ শতকে খেলোয়াড়দের ব্যাটিংয়ে দক্ষতা ও ছোট মাঠে খেলার ফলে ব্যাটিং গড় বেশ বৃদ্ধি পেয়েছে। খেলোয়াড়দের ৫০ ঊর্ধ্ব গড়কে ব্যতিক্রমধর্মীরূপে গণ্য করা হয়। অন্যদিকে ১৮৭০-এর দশকে পিচে ভারী রোলার ব্যবহারের পূর্বেকার ২৫ গড়কে খুবই ভাল হিসেবে গণ্য করা হয়েছে।
কুন-দ্গা'-লেগ্স-পা
কুন-দ্গা'-লেগ্স-পা (১৪৩৩- ১৪৮৩) তিব্বতের ফাগ-মো-গ্রু-পা রাজবংশের অষ্টম রাজা ছিলেন।